
రంగస్థలం మీద తెరపైకి తీసినట్టు పైన ఓ దృశ్యం. మిగిలిన మూడు పక్కలను రామాయణం అలంకరించింది. వాటి నిండా రాములవారి కథలను చెప్పే దృశ్యాలే. శ్రీరాముడి ధనుస్సు నుంచి ఎక్కుపెట్టిన బాణాలు, ఆయన్ని వెన్నంటి ఉన్న ఐరావతం, ఆ వెనుకే గదాధరుడైన హనుమంతుడు, మరోవైపు రాక్షసుడికి అభిముఖంగా రాముడు, అగ్రజుడి నీడలో లక్ష్మణుడు, ఆ వెనుకే మహాపతివ్రత సీతమ్మ తల్లి, అంతలోనే మాయలేడి, మళ్లీ హనుమంతుడు... చివరాఖరిగా లంకాధిపతి రావణుడు.... వెరసి ఇన్ని బొమ్మల మధ్య దేదీప్యమానంగా ప్రకాశిస్తూ ‘జై లవకుశ’ అనే టైటిల్ లోగో. ఎన్టీఆర్ త్రిపాత్రాభినయం చేస్తున్న ‘జై లవకుశ’ సినిమా టైటిల్ లోగోను శ్రీరామనవమిని పురస్కరించుకుని బుధవారం విడుదల చేశారు. నందమూరి తారకరామారావు ఆర్ట్స్ పతాకంపై నందమూరి కల్యాణ్రామ్ నిర్మిస్తున్న చిత్రమిది. కె.ఎస్.రవీంద్ర దర్శకత్వం వహిస్తున్నారు. దేవిశ్రీప్రసాద్ సంగీతాన్ని సమకూరుస్తున్నారు. ఇందులో ఎన్టీఆర్ ఎన్.లవకుమార్ అనే పాత్రలో నటిస్తున్నారని, ఆ పాత్రను ఆధారంగా చేసుకుని టైటిల్ను ‘జై లవకుశ’ అని పెట్టినట్టు సమాచారం. జై, లవ, కుశ అనే మూడు పాత్రల్లో ఎన్టీఆర్ కనిపిస్తారని అందుకే ఆ టైటిల్ పెట్టారని కూడా వినిపిస్తోంది. ఇంతకీ ఈ సినిమాకు, రామాయణానికి లింకు కేవలం పేర్ల వరకేనా? కథాపరంగా కూడానా అనేది తెలియాల్సి ఉంది.

rangasthalam meeda terapaiki teesinattu paina oo drushyam. migilina moodu pakkalanu ramayanam alankarinchindi. vaati ninda ramulavari kathalanu cheppe drushyaale. sriramudi dhanussu nunchi ekkupettina baanaalu, aayanni vennanti unna airavatam, aa venuke gadaadharudaina hanumantudu, marovaipu raakshasudiki abhimukhamgaa ramudu, agrajudi needalo lakshmanudu, aa venuke mahaapativrata seetamma talli, antalone mayaledi, malli hanumantudu... chivarakhariga lankaadhipati ravanudu.... verasi inni bommala madhya deediipyamaanamgaa prakaasistuu ‘jai lavakusa’ ane titil logo. ntr tripaatraabhinayam chestunna ‘jai lavakusa’ sinima titil logonu sriraamanavamini puraskarinchukuni budhavaaram vidudala chesaru. nandamuri tarakaramarao arts pataakampai nandamuri kalyanram nirmistunna chitramidi. ke.es.ravindra darsakatvam vahistunnaaru. devisriprasad sangeetaanni samakuurustunnaaru. indulo ntr en.lavakumar ane paatralo natistunnaarani, aa paatranu aadhaaramgaa chesukuni taitilnu ‘jai lavakusa’ ani pettinattu samacharam. jai, lava, kusha ane moodu paatrallo ntr kanipistaarani anduke aa titil pettaarani kuudaa vinipistondi. intakee ee sinimaaku, ramayananiki linku kevalam paerla varakena? kathaaparamgaa kudana anedi teliyalsi undi.